CELEX: 32008R1055
Language: fi
Date: 2008-10-27 00:00:00
Title: Komission asetus (EY) N:o 1055/2008, annettu 27 päivänä lokakuuta 2008 , Euroopan parlamentin ja neuvoston asetuksen (EY) N:o 184/2005 täytäntöönpanosta maksutasetilastojen laatuperusteiden ja laatuselvitysten osalta

28.10.2008   
            
            
               FI
            
            
               Euroopan unionin virallinen lehti
            
            
               L 283/3
            
         
      KOMISSION ASETUS (EY) N:o 1055/2008,
   annettu 27 päivänä lokakuuta 2008,
   Euroopan parlamentin ja neuvoston asetuksen (EY) N:o 184/2005 täytäntöönpanosta maksutasetilastojen laatuperusteiden ja laatuselvitysten osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista 12 päivänä tammikuuta 2005 annetun Euroopan parlamentin ja neuvoston asetuksen (EY) N:o 184/2005 (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Asetuksella (EY) N:o 184/2005 luodaan yhteinen kehys maksutasetta, kansainvälistä palvelukauppaa ja suoria ulkomaisia sijoituksia koskevien yhteisön tilastojen järjestelmälliselle tuottamiselle.
            
         
               (2)
            
            
               On tarpeen määritellä yhteiset laatustandardit sekä laatuselvitysten sisältö ja ajoitus asetuksen (EY) N:o 184/2005 4 artiklan 3 kohdan mukaisesti.
            
         
               (3)
            
            
               Tässä asetuksessa säädetyt toimenpiteet ovat asetuksella (EY) N:o 184/2005 perustetun maksutasekomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Jäsenvaltioiden on toimitettava vuosittain laatuselvitys, joka laaditaan liitteessä vahvistettujen sääntöjen mukaisesti.
   2 artikla
   Jäsenvaltioiden on toimitettava laatuselvityksensä kunkin vuoden 30 päivään marraskuuta mennessä.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä lokakuuta 2008.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EUVL L 35, 8.2.2005, s. 23.
   
      LIITE
      1.   Johdanto
      Laatuselvityksessä on oltava sekä määrällisiä että laadullisia laatuindikaattoreita. Komissio (Eurostat) toimittaa kullekin jäsenvaltiolle tulokset määrällisistä indikaattoreista, jotka on laskettu annettujen tietojen perusteella. Omien tietojenkeruujärjestelmiensä perusteella jäsenvaltiot tulkitsevat tulokset ja esittävät niistä huomautuksia.
      2.   Aikataulu
      
                  —
               
               
                  Komissio (Eurostat) toimittaa jäsenvaltioille vuosittain lokakuun loppuun mennessä laatuselvitysten luonnokset, jotka on osittain esitäytetty useimmilla määrällisillä indikaattoreilla ja muilla komission (Eurostatin) käytettävissä olevilla tiedoilla.
               
            
                  —
               
               
                  Jäsenvaltioiden on toimitettava täytetyt laatuselvitykset komissiolle (Eurostatille) vuosittain 30 päivään marraskuuta mennessä.
               
            3.   Laatuperusteet
      Seuraavia laatuperusteita pidetään tärkeinä: tietojen ajantasaisuus ja kattavuus, pätevät menetelmät, stabiilius, luotettavuus, johdonmukaisuus ja tarkkuus. Vaikka ”tarkkuus” on käsitteenä relevantti, sitä käsitellään erillisenä osana, koska se liittyy tiedonsyötön laatuun.
      3.1   Komissiolle (Eurostatille) toimitettavien tietojen ajantasaisuus ja kattavuus
      Tämä peruste viittaa tiedonsiirron määräaikojen noudattamiseen ja tietojen saatavuuteen viitekauden sekä maantieteellisen, tuote- ja toimialakohtaisen luokittelun mukaan.
      3.2   Pätevät menetelmät
      Pätevillä menetelmillä tarkoitetaan kansainvälisesti hyväksyttyjen standardien, suuntaviivojen ja hyvien käytänteiden noudattamista.
      Kyseinen peruste käsittää rajallisen määrän menetelmällisiä kysymyksiä, jotka vaihtelevat vuosittain, ja siinä painotetaan kansainvälisesti hyväksyttyjen standardien noudattamista. Jäsenvaltioiden on myös ilmoitettava merkittävistä menetelmämuutoksista, joita on tehty viitekaudella ja siitä, miten ne vaikuttavat tiedon laatuun.
      3.3   Stabiilius
      Stabiiliudella tarkoitetaan alkuperäisen estimoidun arvon ja lopullisen arvon välistä vastaavuutta.
      Tältä osin tarkastellaan, missä määrin tehdään tarkistuksia ja mihin niissä keskitytään sekä kuinka yhdenmukaisia alkuperäisistä ja lopullisista arvioista lasketut suuntaukset ovat.
      3.4   Luotettavuus
      Luotettavuudella tarkoitetaan sitä, että tilastoissa ei ole selittämättömiä muutoksia.
      Jäsenvaltioiden on arvioitava sisäiset valvontamenettelynsä (vahvuudet ja heikkoudet) ja esitettävä tulevat parantamissuunnitelmat.
      3.5   Johdonmukaisuus
      Tämän perusteen osalta tarkastellaan johdonmukaisuutta suhteessa sekä toimitettuihin tietoihin (sisäinen johdonmukaisuus) että muihin asiaan liittyviin samankaltaisiin tietoihin (ulkoinen johdonmukaisuus).
      3.6   Tarkkuus
      Tarkkuudella tarkoitetaan (lopullisen) arvon ja todellisen perusjoukon arvon välistä vastaavuutta.
      Tähän sisältyy kuvaileva analyysi tärkeimmistä haasteista, joilla tietojen kattavuutta voidaan parantaa tiettyjen parametrien avulla. Tätä perustetta pidetään täydentävänä osana, eikä sitä oteta huomioon laadun yleisarvioinnissa.